ভাদোহী জেলা
ভাদোহী জেলা উত্তর ভারতের উত্তরপ্রদেশ রাজ্যের একটি জেলা। জ্ঞানপুর শহরটি জেলা সদর। ভাদোহী ভারতের গালিচা (কার্পেট) শিল্পের অন্যতম বৃহ্ৎ একটি কেন্দ্র এবং ' কার্পেট শহর' নামে পরিচিত। ভাদোহীর কার্পেট ' ভৌগোলিক স্বীকৃতি (জিওগ্রাফিক্যাল ইনডিকেশন) ' (জিআই) পেয়েছে। অবস্থানের কারণে ভাদোহীর বিশেষ এক ভৌগোলিক তাৎপর্য রয়েছে, এটি দুটি সংস্কৃতিগত গুরুত্বপূর্ণ এবং সমৃদ্ধ ঐতিহ্যবাহী শহর প্রয়াগরাজ এবং বারাণসীর মধ্যে অবস্থিত।